कांग्रेस प्रभावी तरीके से इस मुठभेड़ के बाबत सवाल नहीं उठा पाई तो उत्तर प्रदेश से बसपा प्रमुख मायावती को कहना पड़ा कि कहीं पुलिस का दुरुपयोग तो मनमाने तरीके से नहीं हो रहा, मुस्लिम वोटों को अपने पाले में लाने की जुगत में लगी मायावती को इस बयान से कितना नफा होगा, यह तो आने वाले वक्त मे पता चलेगा, लेकिन भाजपा को हिंदुओं का अपार समर्थन मिल रहा है, जो यूपी विधान सभा चुनाव में मुद्दों के टोटों से जूझ रही है. लोग उत्तेजित और आंदोलित हैं कि मुस्लिम आतंकियों का सफाया हो रहा है, कैसे और क्यों हो रहा है इससे उन्हे सरोकार नहीं यानि माहौल ऐसा बनाया जा चुका है कि राष्ट्र भक्ति और देश प्रेम अब धर्म का दूसरा नाम हो गयें हैं, जो इस बाबत सवाल करे वह गद्दार है देशद्रोही हैं, इसलिए मत पुछो कि जो हुआ वो लौकतान्त्रिक था या नहीं, विधि सम्मत था या नहीं. रही बात भोपाल के इस सर्जिकल एनकाउंटर की, तो जेल के गद्दारों पर खामोशी औढ़ना लोगों की मजबूरी हो गई है. सिर्फ देशभक्ति जताने इसे असली मानते कोई सवाल न पूछना या दलील न देने की गलती की सजा भुगतने के लिए लोगों को तैयार रहना चाहिए.